“ተስፋችን በሕዳሴ ግድባችን ነው፡፡” የቻግኒ ከተማ አስተዳደር ነዋሪዎች
ባሕር ዳር፡ መጋቢት 15/2012 ዓ.ም (አብመድ) የኢትዮጵያ መንግሥት በዓባይ ወንዝ አጠቃቀም እንዲሁም በታላቁ የኢትዮጵያ ሕዳሴ ግድብ የውኃ አሞላል እና አለቃቅ ላይ የያዘው አቋም ትክክለኛ እና ተገቢ መሆኑን በአዊ ብሔረሰብ አስተዳደር የቻግኒ ከተማ አስተዳደር ነዋሪዎች ተናገሩ። ኢትዮጵያ የወንዙ መነሻ አገር እንደመሆኗ መጠን የማንንም ፈቃጅነት እና ከልካይነት ሳትጠብቅ የተፋሰሱን ሀገራት ጥቅም በማይነካ መልኩ ጥቅም ላይ የማዋል ተፈጥሯዊ እና ሕጋዊ መብቷን መጠቀም እንደሚገባትም አስተያዬት ሰጪዎቹ ተናግረዋል። አስተያየታቸውን የሰጡት የከተማዋ ነዋሪዎችም አቅማቸው በፈቀደ መልኩ ድጋፍ እንደሚያደርጉ ነው ያስታወቁት።አስተያዬታቸውን ለአብመድ ከሰጡት የከተማ አስተዳደሩ ነዋሪ ወጣበተለይም በአምራች ዘርፍ የተሰማሩ ኢንዱስትሪዎች በሙሉ አቅማቸው ወደ ሥራ ባለመግባታቸው የሥራ ዕድል ፈጠራቸው አነስተኛ ነው። በጀኔሬተር ማምረት ቢጀምሩም ለከፍተኛ ወጪ እየተዳረጉ መሆኑን ከከተማ አስተዳደሩ ኢንዱስትሪና ኢንቨስትመት ጽሕፈት ቤት የተገኘው መረጃ ያመላክታል።በፋብሪካ ውስጥ ተቀጥረው ከሚሠሩ ወጣቶች መካከልም አንሙት አየነው እና ንጹህ ተሠራ የኃይል ችግሩ በዚህ የሚቀጥል ከሆነ ተቋማት ኪሳራ ውስጥ ገብተው ሠራተኞችን ሊቀንሱ እንደሚችሉ ስጋት አላቸው። ለዚህም ነው የከተማው ነዋሪዎች እና ወጣቶች “ተስፋችን እውን የሚሆነው በታላቁ የኢትዮጵያ ሕዳሴ ግድባችን ነው” ያሉት። ለከተመዋ የታላቁ የኢትዮጵያ ሕዳሴ ግድብ መጠናቀቅ የቅንጦት ሳይሆን የኅልውና ጉዳይ መሆኑንም አመላክተዋል።